strabo.geographica 13.2.3
ἄνδρας δʼ ἔσχεν ἐνδόξους τὸ παλαιὸν μὲν Πιττακόν , ἕνα τῶν ἑπτὰ σοφῶν , καὶ τὸν ποιητὴν Ἀλκαῖον καὶ τὸν ἀδελφὸν Ἀντιμενίδαν , ὅν φησιν Ἀλκαῖος Βαβυλωνίοις συμμαχοῦντα τελέσαι μέγαν ἆθλον καὶ ἐκ πόνων αὐτοὺς ῥύσασθαι κτείναντα ἄνδρα μαχαίταν βασιληίων παλαστὰν ( ὥς φησιν ) ἀπολείποντα μόνον μίαν παχέων ἀπὺ πέμπων . συνήκμασε δὲ τούτοις καὶ ἡ Σαπφώ , θαυμαστόν τι χρῆμα · οὐ γὰρ ἴσμεν ἐν τῷ τοσούτῳ χρόνῳ τῷ μνημονευομένῳ φανεῖσάν τινα γυναῖκα ἐνάμιλλον οὐδὲ κατὰ μικρὸν ἐκείνῃ ποιήσεως χάριν . ἐτυραννήθη δὲ ἡ πόλις κατὰ τοὺς χρόνους τούτους ὑπὸ πλειόνων διὰ τὰς διχοστασίας , καὶ τὰ στασιωτικὰ καλούμενα τοῦ Ἀλκαίου ποιήματα περὶ τούτων ἐστίν · ἐν δὲ τοῖς τυράννοις καὶ ὁ Πιττακὸς ἐγένετο . Ἀλκαῖος μὲν οὖν ὁμοίως ἐλοιδορεῖτο καὶ τούτῳ καὶ τοῖς ἄλλοις , Μυρσίλῳ καὶ Μελάγχρῳ καὶ τοῖς Κλεανακτίδαις καὶ ἄλλοις τισίν , οὐδʼ αὐτὸς καθαρεύων τῶν τοιούτων νεωτερισμῶν . Πιττακὸς δʼ εἰς μὲν τὴν τῶν δυναστειῶν κατάλυσιν ἐχρήσατο τῇ μοναρχίᾳ καὶ αὐτός , καταλύσας δὲ ἀπέδωκε τὴν αὐτονομίαν τῇ πόλει . ὕστερον δʼ ἐγένετο χρόνοις πολλοῖς Διοφάνης ὁ ῥήτωρ , καθʼ ἡμᾶς δὲ Ποτάμων καὶ Λεσβοκλῆς καὶ Κριναγόρας καὶ ὁ συγγραφεὺς Θεοφάνης . οὗτος δὲ καὶ πολιτικὸς ἀνὴρ ὑπῆρξε καὶ Πομπηίῳ τῷ Μάγνῳ κατέστη φίλος μάλιστα διὰ τὴν ἀρετὴν ταύτην , καὶ πάσας συγκατώρθωσεν αὐτῷ τὰς πράξεις , ἀφʼ ὧν τήν τε πατρίδα ἐκόσμησε τὰ μὲν διʼ ἐκείνου τὰ δὲ διʼ ἑαυτοῦ , καὶ ἑαυτὸν πάντων τῶν Ἑλλήνων ἐπιφανέστατον ἀνέδειξεν · υἱόν τε ἀπέλιπε Μάρκον Πομπήιον , ὃν τῆς Ἀσίας ἐπίτροπον κατέστησέ ποτε Καῖσαρ ὁ Σεβαστός , καὶ νῦν ἐν τοῖς πρώτοις ἐξετάζεται τῶν Τιβερίου φίλων . Ἀθηναῖοι δʼ ἐκινδύνευσαν μὲν ἀνηκέστῳ ψόγῳ περιπεσεῖν ψηφισάμενοι Μιτυληναίους ἡβηδὸν ἀποσφαγῆναι , μετέγνωσαν δὲ καὶ ἔφθη μιᾷ θᾶττον ἡμέρᾳ τὸ ψήφισμα ἀφιγμένον ὡς τοὺς στρατηγοὺς πρὶν ἢ πρᾶξαι τὸ προσταχθέν .
Lemmas: ἀνήρ δέ ἔχω ἔνδοξος ὁ παλαιός μέν Πιττακός , εἷς ὁ ἑπτά σοφός , καί ὁ ποιητής Ἀλκαῖος καί ὁ ἀδελφός Ἀντιμενίδας , ὅς φημί Ἀλκαῖος Βαβυλώνιος συμμαχέω τελέω μέγας ἆθλον καί ἐκ πόνος αὐτός ἐρύω κτείνω ἀνήρ μαχαίτας βασίλειος παλαστή ( ὡς φημί ) ἀπολείπω μόνος εἷς παχύς ἀπύ πέμπω . συνακμάζω δέ οὗτος καί ὁ Σαπφώ , θαυμαστός τις χρῆμα · οὐ γάρ οἶδα ἐν ὁ τοσοῦτος χρόνος ὁ μνημονεύω φαίνω τις γυνή ἐνάμιλλος οὐδέ κατά μικρός ἐκεῖνος ποίησις χάριν . τυραννεύω δέ ὁ πόλις κατά ὁ χρόνος οὗτος ὑπό πολύς διά ὁ διχοστασία , καί ὁ στασιωτικός καλέω ὁ Ἀλκαῖος ποίημα περί οὗτος εἰμί · ἐν δέ ὁ τύραννος καί ὁ Πιττακός γίγνομαι . Ἀλκαῖος μέν οὖν ὅμοιος λοιδορέω καί οὗτος καί ὁ ἄλλος , Μυρσίλος καί Μέλαγχρος καί ὁ Κλεανακτίδης καί ἄλλος τις , οὐδέ αὐτός καθαρεύω ὁ τοιοῦτος νεωτερισμός . Πιττακός δέ εἰς μέν ὁ ὁ δυναστεία κατάλυσις χράω ὁ μοναρχία καί αὐτός , καταλύω δέ ἀποδίδωμι ὁ αὐτονομία ὁ πόλις . ὕστερον δέ γίγνομαι χρόνος πολύς Διοφάνης ὁ ῥήτωρ , κατά ἐγώ δέ Ποτάμων καί Λεσβοκλῆς καί Κριναγόρας καί ὁ συγγραφεύς Θεοφάνης . οὗτος δέ καί πολιτικός ἀνήρ ὑπάρχω καί Πομπήϊος ὁ Μάγνος καθίστημι φίλος μάλα διά ὁ ἀρετή οὗτος , καί πᾶς συγκατορθόω αὐτός ὁ πρᾶξις , ἀπό ὅς ὁ τε πατρίς κοσμέω ὁ μέν διά ἐκεῖνος ὁ δέ διά ἑαυτοῦ , καί ἑαυτοῦ πᾶς ὁ Ἕλλην ἐπιφανής ἀναδείκνυμι · υἱός τε ἀπολείπω Μάρκος Πομπήϊος , ὅς ὁ Ἀσία ἐπίτροπος καθίστημι ποτέ Καῖσαρ ὁ Σεβαστός , καί νῦν ἐν ὁ πρῶτος ἐξετάζω ὁ Τιβέριος φίλος . Ἀθηναῖος δέ κινδυνεύω μέν ἀνήκεστος ψόγος περιπίπτω ψηφίζω Μιτυληναῖος ἡβηδόν ἀποσφάζω , μεταγιγνώσκω δέ καί φθάνω εἷς ταχύς ἡμέρα ὁ ψήφισμα ἀφικνέομαι ὡς ὁ στρατηγός πρίν ἤ πράσσω ὁ προστάσσω .